覺羅國歡

覺羅國歡，滿洲正黃旗人，監生，同治六年署四川鄰水縣知縣「國歡，滿洲監生，同治六年署」。光緒卅三年《鄰水縣續修誌》。同治七年六月任隆昌縣知縣「知縣加一級，覺羅國歡，滿洲正黃旗人，監生，七年六月補」，《大清縉紳全書》同治十二年冬季〔京都琉璃廠南觀廟斌升堂〕「覺羅國歡，直隸人，（同治）九年任，光緖四年復任」，《敘州府志》卷二十八職官四十隆昌，捐金置業育嬰堂、施粥「隆昌縣……德生公所，卽育嬰堂，在北街武廟左，同治壬申知縣周捐貲創置，確查赤貧者，每月至公所騐嬰給錢五百文，嬰歸本母自育，壬申知縣國歡蒞任同事，復捐二千餘金置業數契，現在僅養數十名俟有餘再爲𣷹設，又梁秋桂弟兄家設育嬰女堂行三十餘年，族間貧女保全者二百餘口」，《敘州府志》卷十八矜䘏十「粥厰，咸豐八年知縣肅慶諭勸紳糧設立粥厰，置買萬姓田業未舉行，同治三年知縣熊運昇復諭勸紳糧捐貲共買租穀一百餘石以作施粥用，自十一月初一起至十二月三十日止，每年議齋長二人經理永遠遵行，又諭富戸捐設南北二門粥厰，每日賑濟貧民數千餘口，十年冬因米價昂貴，知縣國歡捐亷八十千、典史吳捐亷十六千，又諭紳士廖廷吉等募化紳糧二千一百餘金在南門施粥」，《敘州府志》卷十八矜䘏十一，光緖四年復任隆昌縣知縣。

 紀念 
缩略图|覺羅國歡德政坊
 隆昌縣南關外春牛坪德政坊，同治十一年建「德政坊在南關外春牛坪，同治十一年爲邑侯國歡建」，《隆昌縣志》卷十二古蹟十八「德政坊七：；一爲邑侯牛樹梅建在北關外道觀坪；一爲邑侯劉光第建在北關外道觀坪；一爲邑侯張敏行建在北關外道觀坪；一爲邑侯李吉壽建在南關外春牛坪；一爲邑侯肅慶建在北關外道觀坪一在北關外同治十二年六月建；一爲邑侯國歡建在南關外春牛坪」，《敘州府志》卷十五坊表十三隆昌
 牌坊文字 
牌坊南面
 正匾：德政
 正下匾：宣慈惠和
 第二承重橫樑：邑侯覺羅國大老爺官印歡德政坊
 正下匾：自昔良今，眾稱恆膺，劇選循聲，丕著必獲。休徵勉職，思馮翊之，賢君課績，溯杜陵之。男子卓茂，勞心致續，人之親愛，劉鉅口口。使爭訟之潛口口口，家家字鄭下籤口口，常豐兒郎個個口口，越公因之不墜老口。生珠祥夸，韋氏盤龍，毓秀報食，甬城學業。清標京產儲後來之秀，家風振起揚暐嘆。恬裕之資，仰惟老父台大人，德政具見頌辭。同氣異息，今徐克步前，徐華實根心。後謝無慚，前謝固知，治為天下最簡一惠成能。蹤與古人追，方員可就口口之氣骨，本奇口口口口口應異翔鸞口口口口口上之鸞口口口口口養雲間之鶴。好官如此美，報必多也，甲子科舉人張士奇頓首敬撰，閤邑紳耆士民公立，同治十年季冬榖旦
 正門楹聯：分俸注膠庠文武歡顏桂苑芹宮霑雅化，按糧免升斗捐輸普德茆檐蔀屋被恩波
 側門楹聯：律己以廉心清似水，養民惟惠澤渥如春
 右側上匾：神父；右側下匾（空白）；左側上匾：慈君；左側下匾（空白）
牌坊北面
 正匾：德政
 正下匾：民悅無疆
 第二承重橫樑：邑侯覺羅國大老爺官印歡德政坊
 正下匾：長白高賢，天潢世胄，移蓉省旌，增蓮峰秀。賓興科決，德教同沾；農桑首務，勸課能兼。晴雨偶乖，潛心默禱，升斗免捐，誠求相保。書役條規，甫臨遂定；捐俸成功，群情俯應。流差款項，酌減惟中；呼稟刊石，萬姓永蒙。民或啼飢，情殷推食；民有訟爭，性惟秉直。父台才超三輔，德表百城；凡諸舉動，悉護生成。興利除弊，雅量虛懷，無苛政虎，化當道豻。冰鏡逾清，錦何難制，花萼敷榮，盛偏能繼。名宰環猷，後先輝映，茂績龔黃，父母同詠。乘輦以來；鳴琴而治，行見化成，用覘福至。清惠博涉，若天之明，積優成陟，如日之升。子科舉人李秉樾頓首謹撰，閤邑士民同立，同治十年季冬榖旦
 正門楹聯：為物惜脂膏二百年積困方蘇有因有革，籲天祈震夙千萬姓同聲共禱宜子宜孫
 側門楹聯：瘠己肥人公來何暮，勿施與聚民至如歸
 右側上匾：節用；右側下匾：閤邑士民立；左側上匾：愛人；左側下匾：匠士曹維精

 照片 

註釋

Category:清朝鄰水縣知縣
Category:清朝鄰水縣知縣
Category:正黃旗滿洲人
Category:清朝隆昌縣知縣